Diari Oficial de la Generalitat Valenciana


Sumari del DOGV 5331, del 24-08-2006 (2006/9124)

Notificació de Resolució, expedient VIVI/049003/140, a Promociones Jesús Gonzalez, SL.
--------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9124


Organisme emissor
:   Conselleria de Territori i Habitatge

Tipus de document
:   Anunci

Notificació de Resolució, expedient VIVI/049003/140, a Promociones Jesús Gonzalez, SL. [2006/9124]  
De conformitat amb el que establix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució a Promociones Jesus Gonzalez amb expedient VIVI/0498003/140.  
Resolució  
Vist el procediment sancionador VIVI/0498003/140 seguit contra Promociones Jesús Gonzalez per infracció del règim legal.  
Ja que amb data 14/06/2004 l'instructor del procediment elevava l'oportuna Proposta de resolució.  
Ja que a aquesta, la part expedientada no formula al·legacions.  
Atés que en la tramitació del procediment s'han observat les normes contingudes en el Reial decret 1398/1993, de 4 d'agost i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la Resolució del present procediment, per raó del que disposa l'Ordre de 9 de setembre de 2003 de la Conselleria de Territori i Habitatge.  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Arquitectura i Habitatge dicta la següent:  
Resolució  
1. Imposar a l'expedientat, com a autor d'una falta molt greu, prevista i sancionada com a tal en l'art. 6.10 de la Llei 1/1997 una multa de 4.210 € (quatre mil dos-cents deu euros).  
2. Obligar l'expedientat que, per si o a costa seu, realitze en el termini màxim de QUINZE DIES les obres següents:  
. Instal·lar armaris especificats en el Projecte final d'obra en els habitatges núm. 5, 6, 9 i 12.  
. Dotar de ventilació els banys dels habitatges 5 i 12.  
. Tallar el mamperlà de l'escala interior que sobreïx de l'escaló lateral de l'habitatge dúplex núm. 6. Fixar la barana i reposar el paviment danyat en el suport d'aquesta en aquest habitatge.  
. Instal·lar preses de corrent en els punts d'ubicació de la llavadora i el llavaplats a la cuina de l'habitatge núm. 10 i en el capçal de dormitori principal de l'habitatge núm. 12.  
. Reparar la fissura existent en la trobada del pilar amb el barandat al dormitori principal de l'habitatge núm. 10 mitjançant el picat de lluïts, la instal·lació de la malla trenada de fibra de vidre, nou lluït i repàs de pintura de la zona reparada. Col·locació de la porta de pas en el corredor especificada en projecte final d'obra.  
. Instal·lar portes de pas al menjador-saló i dormitori principal a l'habitatge núm. 9.  
. Completar el mobiliari i la bancada de la cuina adaptant-los als especificats en el projecte final d'obres en els habitatges.  
. Construir el traster T-11, de superfície 3,68 m2, vinculat a l'habitatge núm. 9.  
. Col·locar el filet en la porta vitrina de la cuina de l'habitatge núm. 12. Unificar els paviments de la galeria adaptant-los als especificats en el projecte final d'obres (paviment de taulells de gres) en tota la superfície. Substituir els taulells perforats en els paviments del bany del dormitori principal així com les peces de l'entaulellat en el pas de l'aixeta de la banyera en la porta 12. Substituir les peces d'entaulellat de la cuina trencades i tacades, així com en el paviment de la porta 12. Impermeabilitzar la façana posterior i segellament de la fusteria exterior d'accés a terrassa de la porta 12.  
Elements comuns  
. Segellar la junta de dilatació d'aquest edifici amb el confrontant núm. 28.  
. Dotar les portes dels trasters dels mecanismes de tancament dels quals manquen i repassar els instal·lats amb deficiències d'execució, a fi que funcionen correctament.  
. Instal·lar albelló a l'habitació dels comptadors d'aigua potable degudament connectat a la xarxa horitzontal de sanejament.  
. Dotar el soterrani del garatge de tots aquells elements de ventilació i protecció contra incendis continguts en el projecte final d'obra així com en la resta de l'edifici.  
. Instal·lar el capellet al conducte d'acer galvanitzat ubicat en façana posterior de l'edifici.  
. Consolidar les claraboies instal·lades a la terrassa transitable de la planta primera.  
Contra aquesta resolució, que no posa fi a la via administrativa, es pot interposar recurs d'alçada davant el Sr. director general d'Habitatge i Projectes Urbans, en el termini d'UN MES comptador des de l'endemà de la recepció de la present notificació, de conformitat amb el que ha previngut l'art. 162.3 del Reglament d'habitatges de protecció oficial de 24 de juliol de 1968, en relació amb l'art. 114 de la Llei de règim jurídic de les administracions públiques.  
En cas de no interposar recurs ha de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i ha de remetre a aquest Servei Territorial una còpia d'aquest exemplar, ja que si no consta aquest justificant en el procediment, es procedirà al cobrament de la sanció per via de constrenyiment. El pagament de la sanció ha de fer-se efectiu en els terminis previstos en l'article 20 del Reial decret 1684/1990, de 20 de desembre, pel qual s'aprova el Reglament general de recaptació.  
Les sancions notificades entre els dies 1 i 15 del mes han de pagar-se des de la data de notificació fins al dia 5 del mes següent o immediat hàbil posterior.  
Les sancions notificades entre els dies 16 i últim de mes han de pagar-se des de la data de notificació fins al dia 20 del mes següent o immediat dia hàbil posterior.  
Cas que la part dispositiva de la Resolució ordene execució d'obres i, independentment de l'anterior, se li requereix formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, advertint-li que, si no és així l'administració aconseguirà l'execució forçosa, imposant-li successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
S'adverteix igualment que, si incompliu l'anterior requeriment, es pot instruir nou expedient sancionador, conforme al que establix l'art. 166 del Reglament d'habitatges de protecció oficial.  
Per raó del que disposa l'article 105.2 de la Llei 30/1992, de 26 de novembre, que permet a les administracions públiques rectificar, en qualsevol moment, d'ofici o a instància dels interessats, els errors materials, aritmètics o de fet existents en els seus actes, la present resolució rectifica l'anterior de data 29 de març de 2006 quant a les obres que s'han d'executar.  
València, 19 d'abril de 2006.. El cap del Servei Territorial: José Manuel Vacas Tatay.